**Zmluva o dielo č. /2019**

uzatvorená v zmysle § 536 a nasl. zák. č. 513/1991 Zb. Obchodného zákonníka

a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

na uskutočnenie stavebných prác s názvom:

**Stredná zdravotnícka škola Zvolen - odstránenie vlhkosti muriva v suteréne budovy školy**

(ďalej len Zmluva)

medzi zmluvnými stranami:

**Objednávateľom:**

|  |  |
| --- | --- |
| Názov: | Stredná zdravotnícka škola |
| Sídlo: | J. Kozáčeka 4, 960 01 Zvolen |
| Štatutárny orgán: | Mgr. Jozef Vallašek, riaditeľ |
| Právna forma: | rozpočtová organizácia zriadeniá BBSK |
| IČO: | 00606995 |
| DIČ: | 2021272748 |
| Bankové spojenie: |  |
| Číslo účtu IBAN: |  |
| SWIFT kód BIC: |  |
| Oprávnení konať: |  |
| * vo veciach zmluvných: | Mgr. Jozef Vallašek |
| Tefefón: | 045 / 5203711 |
| E mail: | szszvolen@post.sk |
| * vo veciach technických |  |
| Tefefón: |  |
| E mail: |  |

**za účasti zriaďovateľa**

**OBJEDNÁVATEĽA:** **Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK92 8180 0000 0070 0038 9679

Osoba oprávnená jednať

v zmluvných veciach:

Osoby oprávnené jednať

v realizačných veciach:

Telefón/ fax :

Email:

(ďalej Objednávateľ, zriaďovateľ Objednávateľa a samostatne aj spolu iba **„objednávateľ“** na strane jednej)

**a**

**Zhotoviteľom:**

|  |  |
| --- | --- |
| Názov: |  |
| Sídlo: |  |
| Štatutárny orgán: |  |
| Právna forma: |  |
| IČO: |  |
| DIČ: |  |
| Zapísaný v OR OS: |  |
| Bankové spojenie: |  |
| IBAN: |  |
| Oprávnení konať: |  |
| * vo veciach zmluvných: |  |
| Tefefón: |  |
| E mail: |  |
| * vo veciach technických: |  |
| Tefefón: |  |
| E mail: |  |

(ďalej len „**zhotoviteľ“** a objednávateľ a zhotoviteľ spolu aj ako zmluvné strany)

**Preambula**

Táto zmluva sa uzatvára ako výsledok verejného obstarávania realizovaného postupom podlimitnej zákazky podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“), vyhláseného Výzvou na predkladanie ponúk zverejnenou vo Vestníku verejného obstarávania č. ...................../2019, dňa ..................2019, pod zn. oznámenia ........................., na predmet zákazky pre rekonštrukciu s názvom: „Stredná zdravotnícka škola Zvolen – odstránenie vlhkosti muriva v suteréne školy “ ( ďalej iba „verejné obstarávanie“).

**I.**

**Úvodné ustanovenia**

1. Objednávateľ vyhlasuje, že je výlučným vlastníkom všetkých nehnuteľností, ktorých sa bude predmet Zmluvy (ďalej len Dielo) týkať a sú definované v článku III. Zmluvy a v Prílohe č. 1 Zmluvy (ďalej len stavenisko alebo stavba). Príloha č. 1 ocenený Rozpočet tvorí neoddeliteľnú súčasť Zmluvy.
2. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle všeobecne platných a záväzných právnych predpisov a technických noriem Slovenskej republiky a Európskej únie. Zhotoviteľ berie na vedomie, že v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov, nie je subjektom verejnej správy, ale na základe Zmluvy bude prijímať finančné prostriedky uvedené v § 2 ods. 1 písm. a) bod 1. tohto zákona a preto ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d) tohto zákona  k času podpisu tejto Zmluvy zabezpečí svoj zápis do registra podľa tohto zákona. V opačnom prípade objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a) prvého bodu nie je v omeškaní, ak neplní, čo mu ukladá táto Zmluva, pričom objednávateľ má tiež právo odstúpiť od Zmluvy bez nároku zhotoviteľa na plnenie titulom ceny Diela.
3. Účelom Zmluvy je stanovenie podmienok na uskutočnenie Diela.
4. Zhotoviteľ je povinný pri realizácii Diela dodržiavať všetky platné a účinné všeobecne záväzné právne predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení explicitne vymenované v Zmluve a jej prílohách tak, aby bol splnený predmet Zmluvy.
5. Zhotoviteľ vyhlasuje, že predložil objednávateľovi ku dňu podpisu Zmluvy:
6. **ocenený Rozpočet (príloha č. 1 Zmluvy o dielo)**
7. **záväzný časový a vecný Harmonogram** prác schválený objednávateľom,
8. **zoznam všetkých subdodávateľov** s uvedením identifikačných údajov subdodávateľa, osôb oprávnených konať za subdodávateľa, s preukázaním oprávnenia subdodávateľa na príslušné plnenie Zmluvy, predmetu – rozsahu subdodávky,
9. **doklady preukazujúce splnenie podmienok odbornej spôsobilosti** na výkon funkcie stavbyvedúceho podľa podmienky účasti podľa § 34 ods. 1 písm. g) ZVO **ako ju objednávateľ zadefinoval** vo verejnom obstarávaní (v prípade, ak ide o inú osobu stavbyvedúceho ako tú, ktorou uchádzač preukazoval splnenie podmienky účasti podľa § 34 ods. 1 písm. g) ZVO v rámci predloženia ponuky),
10. **potvrdenie o uzavretí poistných zmlúv platných po celú dobu platnosti a účinnosti Zmluvy**,
11. **záručnú listinu**, tj. doklad preukazujúci poskytnutie bankovej záruky/poistenia záruky v prospech objednávateľa podmienok uvedených v Zmluve
12. Zhotoviteľ berie na vedomie, že pri realizácii Diela prostredníctvom subdodávateľov (ďalej aj iba subdodávka) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný vopred oznámiť objednávateľovi akékoľvek zmeny týkajúce sa subdodávok.
13. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy rozsah materiálov, prác a služieb potrebných na dokončenie Diela ako celku a nákladov na takéto materiály, práce a služby (najmä transport, energie, náklady na zariadenia a stroje, cestovné náklady, náklady na odstránenie odpadov, náklady na pracovníkov, odborne spôsobilé osoby, profesijne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného Diela objednávateľom, ako aj všetky ostatné náklady súvisiace s realizáciou Diela a tieto zahrnul do ceny Diela.
14. Zhotoviteľ vyhlasuje a potvrdzuje, že sa v plnom rozsahu oboznámil s rozsahom, s povahou Diela, charakterom prác a s účelom, ktorý má Dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné na riadne vykonanie Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie Diela.
15. Zhotoviteľ vyhlasuje a potvrdzuje, že sa v plnom rozsahu oboznámil s miestom vykonávania Diela (povahou a stavom staveniska, jeho príjazdovými, dopravnými a skladovacími možnosťami).
16. Predmetom plnenia, ku ktorému sa zhotoviteľ zaväzuje sú alebo môžu byť aj požadované skúšky, plnenie však vždy musí spĺňať požadované certifikáty a/alebo osvedčenia o zabudovaných materiáloch dodávaných zhotoviteľom, hotových konštrukcií a celého Diela podľa tejto zmluvy a platných noriem STN, ktoré je zhotoviteľ povinný dodať spolu s Dielom, inak platí, že Dielo nie je vykonané riadne.

**II.**

**Predmet zmluvy**

1. Zhotoviteľ sa zaväzuje v dohodnutom čase, na určenom mieste a podľa ostatných podmienok Zmluvy, najmä v rozsahu prác a dodávok materiálov, uvedených v ocenenom Rozpočte tvoriacom Prílohu č. 1 k Zmluve**,** technologickým postupom, vo vlastnom mene**,** na svoje náklady, na svoje nebezpečenstvo a podľa pokynov objednávateľa riadne vykonať a objednávateľovi včas odovzdať Dielo vymedzené včlánku III. Zmluvy a to bez chýb a nedorobkov a v dohodnutej kvalite, inak v kvalite požadovanej právnymi predpismi a technickými normami tak, aby Dielo bolo plne funkčné a spôsobilé plniť svoj účel.
2. Objednávateľ sa zaväzuje riadne vykonané a včas odovzdané Dielo prevziať spôsobom dohodnutým v Zmluve a zaplatiť zaň cenu dohodnutú v článku VII. Zmluvy.

**III.**

**Členenie a rozsah Diela a všeobecné požiadavky na Dielo**

1. Zhotoviteľ sa zaväzuje pre objednávateľa na základe tejto Zmluvy zhotoviť Dielo:
   1. Názov: *„*Stredná zdravotnícka škola Zvolen - odstránenie vlhkosti muriva v suteréne budovy školy*“*
   2. Miesto: budova Strednej zdravotníckej školy, J. Kozáčeka 4, Zvolen

1.3 Rozsah:

* zjednodušená projektová dokumentácia,
* odstránenie zvlhnutých omietok,
* odstránenie vlhkosti a vysušenie objektu,
* hydroizolačná a vyrovnávacia omietka,
* maľba stien a stropov,
* dodávka a montáž dlažby,
* odvoz a uloženie sute na skládku,
* presuny hmôt,
* dokumentácia skutočného vyhotovenia stavby

Po ukončení prác uviesť rozvody elektrickej energie a vodoinštalácie ako aj celého priestoru suterénu do užívania schopného stavu.

A to podľa:

* tejto Zmluvy vrátane jej príloh,
* oceneného Rozpočtu,
* súťažných podkladov z verejného obstarávania, ktorého výsledkom bolo uzavretie Zmluvy,
* ponuky zhotoviteľa predloženej vo verejnej súťaži.

Uvedené dokumenty sú záväzné a vzájomne sa doplňujúce. V prípade rozporov medzi nimi, platí poradie ich záväznosti zostupne tak, ako sú uvedené vyššie v tomto bode.

1. Dielom sa rozumie realizácia stavebných prác na stavbe v rozsahu podľa Zmluvy a podľa výkazu výmer/rozpočtu, ktorý tvorí Prílohu č. 1 Zmluvy a tiež záväzok zhotoviteľa dodať objednávateľovi všetky s tým súvisiace doklady týkajúce sa najmä realizácie Diela a jeho kvality.
2. Dielo je zhotoviteľ povinný vykonať v súlade s požiadavkami vyplývajúcimi zo stavebných a iných úradných povolení týkajúcich sa Diela, s ktorými sa zhotoviteľ podrobne oboznámil a ich podmienky pri vykonávaní Diela sa zaväzuje dodržať, ďalej s ostatnými individuálnymi alebo normatívnymi správnymi aktmi týkajúcimi sa predmetu Zmluvy vydanými do dňa uzavretia Zmluvy, ako aj vydanými po podpise Zmluvy tak, aby sa naplnil účel Zmluvy.
3. Všetky veci, podklady, materiály, ktoré sú potrebné na vykonanie Diela, je povinný zaobstarať zhotoviteľ, pokiaľ nie je v Zmluve výslovne uvedené, že ich zaobstará objednávateľ.
4. Zhotoviteľ je povinný písomne upozorniť objednávateľa na nevhodnosť, nesprávnosť, nedostatok alebo inú vadu najmä v pokynoch, podkladoch, materiáloch, iných veciach a zariadeniach dodaných, poskytnutých, zabezpečených, alebo inak mu sprístupnených objednávateľom a to bez zbytočného odkladu po tom, čo ich zhotoviteľ zistil, alebo s vynaložením odbornej starostlivosti mohol zistiť, najneskôr však do 3 (troch) pracovných dní odo dňa ich zistenia. V prípade, že si povinnosť uvedenú v predchádzajúcej vete zhotoviteľ nesplní, zodpovedá za všetky vady a škody spôsobené nesplnením tejto povinnosti.
5. Zhotoviteľ je povinný písomne objednávateľa upozorniť na všetky nedostatky, nesprávnosti alebo chyby dokumentácie predloženej mu objednávateľom, ktoré počas vykonávania Diela vyjdú najavo. Objednávateľ prostredníctvom stavebného denníka je následne povinný bez zbytočného odkladu, najneskôr do 10 (desiatich) pracovných dní od upozornenia:
6. určiť lehotu na odstránenie takýchto nedostatkov, nesprávností alebo chýb,
7. určiť ďalší postup do doby odstránenia nedostatkov, nesprávností alebo chýb dokumentácie a prípadne,
8. predĺžiť zhotoviteľovi lehotu na odovzdanie Diela o čas, o ktorý sa pre prekážky podľa ods. 4, 5 článku III. Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.
9. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela a môže spôsobiť omeškanie zhotoviteľa v plnení termínov uvedených v článku IV. Zmluvy a Harmonograme postupu prác.

**IV.**

**Čas a termíny realizácie Diela**

1. Objednávateľ a zhotoviteľ sa dohodli, že zhotoviteľ začne realizovať Dielo **bez zbytočného odkladu** po písomnom prevzatí staveniska. Stavenisko je zhotoviteľ povinný prevziať najneskôr **do 10 dní odo dňa účinnosti Zmluvy.**
2. Objednávateľ a zhotoviteľ sa dohodli, že riadne zhotovené (vykonané) Dielo v zmysle Zmluvy odovzdá objednávateľovi najneskôr **do 150 dní** (pozn. uchádzač môže navrhnúť aj kratší termín ako tu uvedený) odo dňa písomného prevzatia Staveniska zhotoviteľom.

Zhotoviteľ je povinný a zaväzuje sa najneskôr do termínu ukončenia Diela podľa tohto ods. 3 čl. IV Zmluvy toto Dielo riadne vykonať a odovzdať ho objednávateľovi.

1. Postupové termíny realizácie Diela (t. j. termíny, ktorých dodržanie vytvára predpoklady na dodržanie termínu dokončenia, odovzdania a prevzatia Diela) je zhotoviteľ povinný včas navrhnúť v **Harmonograme** postupu prác (vecnom a časovom), ktorý tvorí Prílohu č. 2 Zmluvy. Ak zhotoviteľ postupové termíny nenavrhne, objednávateľ ich jednostranne určí po prerokovaní so zhotoviteľom v Harmonograme postupu prác.

K postupovým termínom realizácie Diela musí byť v Harmonograme postupu prác priradený zoznam materiálov, prác a výkonov s uvedením ich ceny, ktoré je zhotoviteľ povinný zrealizovať k príslušnému postupovému termínu realizácie Diela.

1. Zmluvne dohodnutý termín ukončenia Diela a odovzdania riadne vykonaného Diela objednávateľovi podľa ods. 3 článku IV. Zmluvy možno predĺžiť iba z dôvodov a za podmienok podľa článku VI. písm. b) a c) Zmluvy, formou písomného dodatku k Zmluve podpísaného štatutárnymi zástupcami oboch zmluvných strán.
2. Údaje o začiatku a konci lehoty realizácie Diela uvedené v dokumentácii nie sú pre obsah Zmluvy relevantné a zmluvné strany ich nebudú brať do úvahy.

**V.**

**Cena diela, platobné podmienky a fakturácia**

1. Zhotoviteľ podpisom Zmluvy výslovne vyhlasuje, že:
2. do ceny Diela zodpovedne a úplne zahrnul všetky nevyhnutné opatrenia pre splnenie predpisov, noriem, opatrení a úradných podmienok a podmienok orgánov verejnej moci,
3. pri zostavovaní svojej cenovej ponuky vzal na vedomie a počítal s tým, že počas vykonávania Diela nie je povolená žiadna zmena cien,
4. do ceny Diela zodpovedne a úplne zahrnul všetky výdavky potrebné pre úplné, kvalitné a odborné vykonanie Diela,
5. do ceny Diela v celom rozsahu zahrnul aj práce v Rozpočte neobsiahnuté, ale podľa skúsenosti zhotoviteľa pre riadne vykonanie Diela nutné alebo potrebné,
6. pri všetkých položkách oceneného Rozpočtu platí zásada, že sa rozumejú vrátane všetkých bezprostredne súvisiacich výkonov a činností včítane všetkých potrebných pomocných, montážnych, spojovacích, kompletizačných a iných materiálov,
7. mu je úplne a presne známy rozsah Diela, a že nebude účtovať žiadne nepredvídateľné výdavky, náklady a práce naviac, keďže porozumel zadaniu predmetu Diela vrátane príloh a zodpovedne a dôkladne s vynaložením odbornej starostlivosti si ich overil, pričom znenie zadania mu nebolo nezrozumiteľné alebo nejednoznačné, že dostal uspokojivé odpovede a pokyny na svoje prípadné otázky a overil si všetky ostatné faktory ovplyvňujúce cenu Diela, vyhodnotil ich a zahrnul do ceny Diela aj pre prípad nepredvídateľných okolností príslušnú rezervu kalkulovaného rizika.
8. Cena za vykonanie a odovzdanie Diela je s poukazom na vyhlásenia zhotoviteľa v ods. 1 tohto článku Zmluvy dohodnutá a stanovená na základe cenovej ponuky zhotoviteľa ako uchádzača vo verejnom obstarávaní, ako súčet jednotlivých ocenených položiek uvedených v Prílohe č. 1 Zmluvy (ďalej iba cena Diela). Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č. 18/1996Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane všetkých do úvahy prichádzajúcich nákladov na vyhotovenie Diela, vrátane ceny za práce zhotoviteľa, ktoré budú spočívať v nepodstatnej zmene Diela na základe pokynov objednávateľa za práce na Diele vyvolané nekvalitnou, neúplnou alebo chybnou činnosťou zhotoviteľa. Jednotkové ceny jednotlivých položiek Rozpočtu sú ceny pevné, nemenné,platné po celú dobu realizácie diela. V prípade rozporu ceny Diela dohodnutej v tejto zmluve s cenou podľa Prílohy č. 1 Zmluvy, má prednosť cena Diela dohodnutá v  Zmluve ako cena konečná a nemenná, záväzná pre obe zmluvné strany.

Cena Diela predstavuje celkom sumu:

Cena bez DPH ........................ Eur

DPH 20 % ........................ Eur

**Cena s DPH ........................ Eur**

**(slovom: .................................................................................. ) s DPH.**

1. Zhotoviteľ vyhlasuje a potvrdzuje, že cenová ponuka ním predložená vo verejnom obstarávaní a teda cena Diela je úplná, maximálna a záväzná, že v cene Diela sú Zhotoviteľom zahrnuté všetky náklady zhotoviteľa vynaložené pri vykonávaní Diela odo dňa prevzatia staveniska až do doby odovzdania Diela ako celku objednávateľovi, v cene Diela sú zahrnuté všetky náklady na zhotovenie Diela (vrátane použitého materiálu), a to najmä dopravné náklady, skladné, atesty, revízne správy, odvoz a likvidácia vzniknutého odpadu, doklady o uskladnení odpadov, merania, zameranie, návody na obsluhu, skúška a dokumentácia kvality materiálov a postupov zhotovovaného Diela, fotodokumentácia priebehu realizácie Diela a iné, vrátane všetkých ďalších nákladov, poplatkov a odvodov, ktoré sú potrebné na kompletnú realizáciu všetkých zmluvných výkonov a vykonanie Diela tak, aby Dielo mohlo byť riadne uvedené do užívania a užívaniaschopné.
2. Príloha č. 1 k Zmluve je vo všetkých položkách ocenený Rozpočet pre všetky stavebné objekty jednotlivo. V prípade, ak zhotoviteľ niektorú položku nevyplní, má sa za to, že takéto práce, montáže, dodávky materiálov, materiály atď. budú zhotoviteľom realizované a dodané a ich cena je už zahrnutá v niektorých iných položkách.
3. Zmluvné strany sa dohodli, že pre prípad vzniku sporu sa má za to, že zhotoviteľ získal všetky informácie a v ponúknutej cene Diela ich zohľadnil. Zhotoviteľ sa nemôže dovolávať zvýšenia ceny najmä z dôvodu, že mu neboli známe alebo poskytnuté všetky potrebné informácie a podklady.
4. Objednávateľ zaplatí zhotoviteľovi len cenu skutočne vykonaných prác na základe jednotkových cien uvedených Rozpočte. V prípade rozhodnutia objednávateľa o zvýšení alebo znížení rozsahu diela sa bude pri zvýšení alebo znížení celkovej ceny Diela vychádzať z jednotkových cien uvedených v Rozpočte, ak sa zmluvné strany nedohodnú inak.
5. Cenu za zhotovenie Diela bude objednávateľ uhrádzať postupne na základe faktúr, ktoré vystaví zhotoviteľ. Faktúry bude zhotoviteľ vystavovať mesačne pozadu na základe obojstranne potvrdeného súpisu vykonaných prác – zisťovacieho protokolu v zmysle zmluvného rozpočtu. Objednávateľom poverená zodpovedná osoba vykoná kontrolu a odsúhlasenie zisťovacích protokolov predložených zhotoviteľom do 10 pracovných dní a potvrdené zisťovacie protokoly podpísané zodpovednými osobami oboch zmluvných strán (minimálne v rozsahu „súhlasím, pečiatka objednávateľa a podpis stavbyvedúceho prác“) budú slúžiť ako podklad pre vystavenie faktúry. V prípade zistenia rozporu medzi súpisom vykonaných prác a skutočne vykonanými prácami je zhotoviteľ povinný prepracovať súpis prác a dať ho do súladu so skutočnosťou a takto upravený zisťovací protokol bude podkladom pre vystavenie faktúry.
6. Zhotoviteľ musí svoje práce vyúčtovať overiteľným a preukázateľným spôsobom. Faktúra musí byť zostavená prehľadne, musí byť členená podľa čísla položiek, popisu prác, výmery mernej jednotky prác a to iba v rozsahu skutočne vykonaných prác, s uvedením jednotkovej ceny (za každú položku zvlášť) podľa zhotoviteľom oceneného výkazu výmer/rozpočtu, dokladovaná súpisom vykonaných prác odsúhlaseným stavebným dozorom objednávateľa, aby bolo možné spoľahlivo vykonať jej vecnú a finančnú kontrolu. Súčasťou faktúry je potvrdený zisťovací protokol podpísaný oboma zmluvnými stranami.
7. Zmluvné strany vzájomne dohodli tieto podmienky fakturácie:

* faktúra musí byť vyhotovená v troch (3) rovnopisoch
* faktúra musí spĺňať všetky náležitosti daňového dokladu.

1. Každá faktúra musí obsahovať minimálne tieto náležitosti:

* obchodné meno, sídlo, IČO, DIČ a IČ DPH zhotoviteľa a objednávateľa,
* číslo faktúry,
* číslo Zmluvy,
* ﻿označenie Diela,
* dátum vyhotovenia a dátum splatnosti faktúry,
* dátum dodania tovaru alebo služby,
* názov, množstvo tovaru alebo rozsah tovaru či služby,
* označenie peňažného ústavu a číslo účtu/IBAN, na ktorý sa má platiť,
* fakturovaná cena bez dane, sadzba dane, výška dane, fakturovaná cena s daňou,
* odtlačok pečiatky a podpis oprávnenej osoby zhotoviteľa.

1. Ak faktúra bude vystavená bez predloženia jednotlivých súpisov vykonaných prác alebo bez odsúhlasenia súpisov vykonaných prác objednávateľom, alebo v sume nad rámec súpisov vykonaných prác, alebo nad rámec skutočného rozsahu vykonaných prác, alebo v rozdielnej výške súm jednotkových položiek za práce a dodávky ako uvedených v ocenenom Rozpočte, a to čo i len z nedbanlivosti či omylu zhotoviteľa, alebo ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na úhradu. Objednávateľ nie je v omeškaní s úhradou ceny Diela a je oprávnený vrátiť faktúru zhotoviteľovi na doplnenie v lehote do 15 (pätnásť) pracovných dní od jej doručenia objednávateľovi. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej riadnej faktúry objednávateľovi.
2. Zhotoviteľ je povinný v prípade subdodávky s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a túto skutočnosť objednávateľovi na jeho žiadosť aj preukázať (daňovým dokladom, písomným potvrdením subdodávateľa a pod.), inak je objednávateľ oprávnený pozastaviť/zadržať úhradu faktúry vystavenej zhotoviteľom a to až do doby úhrady splatných záväzkov zhotoviteľa voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom zmluvy sa nepovažuje za porušenie Zmluvy a objednávateľ sa nedostáva do omeškania so zaplatením svojich peňažných záväzkov a zhotoviteľovi nevzniká nárok na žiadne zákonné ani zmluvné sankcie.
3. Úhrada faktúr bude realizovaná bezhotovostným stykom. Splatnosť faktúr je na základe dohody oboch zmluvných strán stanovená do 30 dní od dátumu doručenia faktúry spolu s odsúhlasenými prílohami objednávateľovi, ak sa strany nedohodnú v jednotlivom konkrétnom prípade písomne inak. Lehota splatnosti faktúry začína plynúť dňom doručenia faktúry objednávateľovi. Faktúra sa považuje za zaplatenú dňom pripísania úhrady na účet zhotoviteľa.
4. Na účely fakturácie sa za deň riadneho vykonania, odovzdania a prevzatia Diela objednávateľom považuje deň podpísania Protokolu o odovzdaní a prevzatí Diela oprávnenou osobou objednávateľa.
5. Po vystavení záverečnej faktúry (po odovzdaní a prevzatí Diela) nie je zhotoviteľ oprávnený vystaviť objednávateľovi žiadnu ďalšiu faktúru, ktorou by fakturoval cenu prác a dodávok vykonaných na Diele pred odovzdaním Diela objednávateľovi.
6. Uhradením záverečnej faktúry objednávateľom zhotoviteľovi sa považujú všetky nároky zhotoviteľa na zaplatenie ceny Diela (práce a dodávky vykonané na diele do jeho odovzdania) za uspokojené.
7. Zmluvné strany sa dohodli, že v prípade ak bude zhotoviteľ zverejnený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej zákon o DPH) vedenom Finančným riaditeľstvom Slovenskej republiky, je objednávateľ oprávnený v deň zverejnenia zhotoviteľa v takomto zozname, zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH, alebo bude zhotoviteľovi uvoľnená najneskôr deň nasledujúci po dni predloženia:
8. originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a
9. preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 4 písm. b) zákona o DPH.
10. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne zo Zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
11. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VI. A**

**Zhotovovanie Diela a súčinnosť zmluvných strán**

1. Zastupovaním zmluvných strán počas zhotovovania diela sú v rozsahu uvedenom v tejto zmluve poverení títo zástupcovia zmluvných strán:

..................................................., stavebný dozor (za objednávateľa),

..................................................., osoba oprávnená rokovať vo veciach technických (za objednávateľa),

..................................................., stavbyvedúci ako zodpovedný pracovník a zástupca zhotoviteľa.

Stavebno- technický dozor stavby ako zástupca objednávateľa môže poveriť svojim zastupovaním ďalších úsekových stavebno-technických dozorov objednávateľa, ktorí pôsobia na diele.

1. Zhotoviteľ je povinný pred začatím zhotovovania diela odovzdať objednávateľovi doklady o spôsobilosti na výkon prác zhotoviteľa a jeho subdodávateľov, tzn. oprávnenia na výkon stavebných prác a technológií, doklady preukazujúce schopnosť a odbornú zdatnosť na vykonanie požadovaných prác a technológií, a na požiadanie objednávateľa i doklady preukazujúce účinný systém riadenia kvality prác podniku zhotoviteľa a jeho subdodávateľov. V primeranom čase pred realizáciou príslušných prác odovzdá zhotoviteľ objednávateľovi certifikáty, vzorky a prospekty týkajúce sa dodávaných materiálov a realizovaných riešení, technologické postupy realizácie prác zhotoviteľa vrátane analýzy rizík a postupov ich eliminácie, a kontrolný a skúšobný plán týkajúci sa realizovaného diela. Zhotoviteľ sa zaväzuje odovzdať objednávateľovi pred začatím prác zoznam všetkých strojov a zariadení, ktoré bude používať pri prácach podľa tejto zmluvy spolu s dokladmi o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem. Stroje a zariadenia, ktoré sú v nevyhovujúcom technickom stave alebo k nim chýbajú platné doklady o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem, nesmie zhotoviteľ používať pri prácach podľa tejto zmluvy ani ich vnášať do priestoru staveniska a je povinný ich na základe pokynu objednávateľa bezodkladne odstrániť zo staveniska.
2. Objednávateľ je oprávnený podať námietky proti nasadeniu pracovníkov, ktorí podľa jeho názoru nie sú dostatočne kvalifikovaní a prikázať zhotoviteľovi, aby týchto pracovníkov stiahol a nahradil ich novými. Zhotoviteľ je povinný tento pokyn zrealizovať, inak má objednávateľ právo na zmluvnú pokutu vo výške 200,00 EUR za každé jedno porušenie tejto povinnosti.
3. Zhotoviteľ nie je oprávnený bez predchádzajúceho súhlasu objednávateľa poveriť realizáciou diela alebo jeho časti tretiu osobu.
4. Zhotoviteľ je povinný pri vykonávaní diela používať výlučne nový a bezchybný materiál, zodpovedajúci slovenským právnym i technickým normám a ostatným platným predpisom platným v Slovenskej republike prípadne stanovenými v dokumentácii.
5. Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ.
6. Zhotoviteľ je povinný udržiavať na prevzatom pracovisku poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej zástupcom objednávateľa, vykoná ich objednávateľ na náklady zhotoviteľa. Prípadné škody z porušenia týchto povinností uhradí zhotoviteľ objednávateľovi a uspokojí aj nároky tretích osôb.
7. Za pracovníkov zhotoviteľa sa na účely tejto zmluvy považujú i tretie osoby, ktoré nie sú zamestnancami zhotoviteľa a zhotoviteľ ich použije na realizáciu diela.
8. Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky č. 374/1990 Zb. Pracovníci zhotoviteľa sú povinní pohybovať sa po stavenisku výlučne ochrannom pracovnom odeve, vo vyhovujúcej pracovnej obuvi a v ochranných pracovných prilbách v jednotnej farebnej úprave.
9. Zhotoviteľ sa zaväzuje odovzdať objednávateľovi ku dňu začatia prác zoznam všetkých pracovníkov zhotoviteľa, ktorý bude priebežne aktualizovať, platný doklad o vykonanom školení svojich pracovníkov z predpisov BOZP a PO, ako aj doklady o ich odbornej a zdravotnej spôsobilosti k výkonu činnosti podľa tejto zmluvy. V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné látky v pracovnom čase a nenastupovali pod ich vplyvom do práce, dodržiavali zákaz fajčenia na stavbe, oznamovali svojmu nadriadenému nedostatky a vady, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali ostatných účastníkov na stavbe.
10. Stavebný denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
11. Zhotoviteľ je povinný zúčastňovať sa koordinačných porád zvolaných objednávateľom. Objednávateľ zvolá koordinačnú poradu písomnou formou aspoň 2 dni vopred.
12. Zhotoviteľ sa zaväzuje, že písomne vyzve objednávateľa tri pracovné dni vopred k obhliadke, kontrole a prevzatiu tých častí diela, ktoré objednávateľ počas realizácie diela určí zápisom v stavebnom denníku.
13. Najneskôr ku dňu prevzatia staveniska zhotoviteľom sa objednávateľ zaväzuje zhotoviteľovi odovzdať:

* stavebné povolenie alebo ohlásenie stavby (v závislosti na zákonných podmienkach),
* oznámenie o tom, kto bude vykonávať stavebný dozor, spolu s identifikačnými údajmi tohto subjektu.

1. Zhotoviteľ je povinný počas realizácie diela držať počas pracovného času projektovú dokumentáciu na stavbe trvalo prístupnú.
2. Zhotoviteľ je povinný umožniť prístup na stavenisko a na ktorékoľvek miesto, kde sa budú vykonávať práce súvisiace s touto Zmluvou o dielo, týmto osobám:

* Objednávateľovi,
* stavebnému dozoru,
* orgánom verejnej správy, vykonávajúcim činnosti v rámci svojich právomocí,
* inej osobe oprávnenej na to všeobecne záväzným právnym predpisom alebo splnomocnenej Objednávateľom.

**VI. B**

**Prerušenie prác**

1. Zhotoviteľ je povinný cestou stavebného dozoru upozorniť objednávateľa na všetky skutočnosti, ktoré môžu mať za následok prerušenie prác.
2. Zhotoviteľ je povinný prerušiť práce vždy, ak pokračovanie v prácach by mohlo spôsobiť alebo by spôsobilo objednávateľovi v ďalšom období majetkovú škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb, alebo by bol ohrozený verejný záujem.
3. Zhotoviteľ je oprávnený požadovať zmenu termínu realizácie Diela iba v týchto prípadoch, ktoré budú objektívne a preukázateľne brániť v realizácii diela v termínoch podľa Harmonogramu postupu prác:
4. zásahu orgánov štátnej správy, ktorý vznikol z dôvodov mimo sféry vplyvu zhotoviteľa,
5. prerušení prác na Diele objednávateľom,
6. zmene technického riešenia diela zo strany objednávateľa,
7. v prípadoch vyššej moci, ktorá znemožňuje riadnu realizáciu Diela alebo jeho časti. Pod pojmom vyššia moc sa rozumejú okolnosti majúce vplyv na Dielo, ktoré nie sú závislé od vôle zmluvných strán a ktoré zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení Zmluvy (napr. vojna, mobilizácia, povstanie, a pod.),
8. v prípadoch nepriaznivých klimatických podmienok, ktoré znemožňujú riadnu realizáciu Diela alebo jeho častí,
9. omeškaní objednávateľa s odovzdaním staveniska.
10. Zhotoviteľ je povinný bez zbytočného odkladu písomne objednávateľa upozorniť na všetky **nedostatky, nesprávnosti alebo chyby** dokumentácie, podkladu, správy a i. predloženej mu objednávateľom, ktoré počas vykonávania Diela vyjdú najavo. Objednávateľ prostredníctvom stavebného denníka je následne oprávnený bez zbytočného odkladu, najneskôr do 5 (päť) pracovných dní od upozornenia:
11. prerušiť práce,
12. určiť lehotu na odstránenie takýchto nedostatkov, nesprávností alebo chýb,
13. určiť ďalší postup do doby odstránenia nedostatkov, nesprávností alebo chýb dokumentácie a prípadne
14. predĺžiť zhotoviteľovi lehotu na odovzdanie Diela o čas, o ktorý sa pre prekážky podľa tohto odseku článku VI.B Zmluvy objektívne nemohlo pokračovať vo vykonávaní Diela, ak sa v jeho vykonávaní nepokračovalo.
15. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu Diela alebo môže spôsobiť omeškanie zhotoviteľa s plnením termínov uvedených v Harmonograme postupu prác alebo článku VI. Zmluvy.
16. Objednávateľ je oprávnený písomným oznámením zhotoviteľovi zastaviť realizáciu Diela podľa Zmluvy. Doručením oznámenia o zastavení realizácie je zhotoviteľ povinný zastaviť akékoľvek práce na realizácii Diela s výnimkou prác, bez vykonania ktorých hrozí vznik bezprostrednej škody na Diele a s výnimkou prác, ktoré objednávateľ uvedie v oznámení o zastavení realizácie Diela. Objednávateľ nezodpovedá za škody vzniknuté zhotoviteľovi v dôsledku zastavenia realizácie Diela. Objednávateľ je povinný vznik dôvodu na zastavenie realizácie Diela zhotoviteľovi preukázať.

**VI. C**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväzku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy alebo vzniknú nové požiadavky objednávateľa alebo zhotoviteľa (najmä naviac práce), alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
2. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že naviac práce sú výlučne práce neobsiahnuté vo výkaze výmer/ rozpočte.
3. Zhotoviteľ je oprávnený zrealizovať práce nad rámec rozsahu Diela vymedzeného vo výkaze výmer/rozpočte (ďalej len „naviac práce“) len na základe predchádzajúceho písomného dodatku k Zmluve podpísaného oboma zmluvnými stranami.
4. Cenu naviac prác, ktoré zhotoviteľ vykoná bez dodatku k Zmluve alebo cenu účtovanú odchylne od dohodnutého rozsahu Diela, nie je objednávateľ povinný zhotoviteľovi zaplatiť. Tieto naviac práce je zhotoviteľ povinný odstrániť v lehote písomne dohodnutej, inak v trojdňovej lehote, ktorá začína plynúť dňom nasledujúcim po výzve objednávateľa na ich odstránenie. Po márnom uplynutí tejto lehoty je objednávateľ oprávnený, nie však povinný, tieto naviac práce odstrániť sám alebo prostredníctvom tretej osoby a to vždy na náklady zhotoviteľa. Ak takéto naviac práce objednávateľ dodatočne písomne uzná, v rozsahu uznania patrí zhotoviteľovi úhrada ceny za zabudované materiály a stavebné práce osobitne dohodnuté v dodatku k Zmluve. Zhotoviteľ je povinný pri oceňovaní objednávateľom uznaných naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a rozpočtu v jednotlivých prílohách Zmluvy, ak sa zmluvné strany nedohodnú inak.
5. Objednávateľ je oprávnený jednostranne, na základe vlastného rozhodnutia, rozhodnúť o nerealizovaní niektorých prác a dodávok, ktoré sú súčasťou rozsahu Diela podľa Zmluvy. V takom prípade sa zníži zmluvná cena Diela o cenu týchto prác a dodávok uvedenú v rozpočte. V zmysle dohody zmluvných strán nevzniká zhotoviteľovi v dôsledku využitia práva objednávateľa uvedeného v predchádzajúcej vete žiadny peňažný nárok, a to ani titulom náhrady škody, ušlého zisku, úrokov z omeškania či zmluvných pokút.
6. Zhotoviteľ je povinný svoje práce vyúčtovať overiteľným spôsobom. Vykonané naviac práce pôvodne nezahrnuté v rozpočte budú fakturované osobitne po ich predchádzajúcom vecnom, cenovom a termínovom odsúhlasení zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť alebo odoprieť žiadané výkony. Zmeny a doplnky Zmluvy,resp. nové a zmenené položky treba vo faktúre uviesť samostatne a oddelene.

**VI. D**

**Odovzdanie a prevzatie Diela**

1. Zhotoviteľ sa zaväzuje najmenej 5 (päť) pracovných dní pred odovzdaním príslušnej časti Diela alebo celého Diela vyzvať objednávateľa na jej (jeho) prevzatie, a to zápisom do stavebného denníka a písomným oznámením, že časť Diela alebo celé Dielo je pripravené na odovzdanie. Súčasne s výzvou na prevzatie Diela doručí zhotoviteľ objednávateľovi všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí, ktoré má alebo by vzhľadom na stav rozostavanosti Diela mal mať ku dňu vystavenia výzvy na prevzatie diela k dispozícii.
2. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a projektovou dokumentáciou a predložením dokladov o týchto skúškach objednávateľovi. Zhotoviteľ sa zaväzuje písomne vyzvať objednávateľa aspoň 5 (päť) pracovných dní vopred na účasť na skúškach diela alebo jeho časti. Zhotoviteľ je povinný viesť podrobný technický záznam o vykonaných skúškach a odovzdať ich zápisnične objednávateľovi.
3. Zhotoviteľ sa zaväzuje, že riadne zhotovené (vykonané) Dielo v rozsahu podľa článku III. ods. 1 Zmluvy odovzdá objednávateľovi najneskôr v lehote podľa článku IV ods. 3 Zmluvy v mieste zhotovovania Diela.
4. Zmluvné strany sa dohodli, že riadne zhotovené jednotlivé časti Diela môže zhotoviteľ odovzdať a objednávateľ prevziať aj pred termínom plnenia uvedeným v článku IV. ods. 3 Zmluvy, ak to povaha časti Diela pripúšťa a ak je to účelné alebo nevyhnutné. V takom prípade postupu sa musí vyhotoviť Protokol o odovzdaní a prevzatí dokončenej časti Diela pre každú dokončenú časť Diela zvlášť.
5. Objednávateľ prevezme Dielo za splnenia ustanovenia § 555 ods. 2 Obchodného zákonníka, ak Dielo zodpovedá vlastnostiam objednávateľom v Zmluve, kvantitatívnym a kvalitatívnym požiadavkám kladeným na Dielo v Zmluve a jej prílohách a tieto vlastnosti a požiadavky sú preukázané vykonaním dohodnutých skúšok dokumentáciou kvality.
6. Ak zhotoviteľ zabuduje stavebné materiály, výrobky bez ich odsúhlasenia objednávateľom a ak sa dodatočne preukáže, že vlastnosti zabudovaných materiálov,  výrobkov a z toho dôvodu kvalita konštrukcie nezodpovedá požadovaným technickým špecifikáciám a normám, je zhotoviteľ povinný na svoje náklady, podľa pokynu objednávateľa, vykonať opatrenia na nápravu (napr. nahradiť tieto vyhovujúcimi materiálmi, výrobkami a pod.).
7. O odovzdaní Diela sa spíše Protokol o odovzdaní a prevzatí Diela, ktorý podpíšu osoby oprávnené konať vo veciach technických za každú zo zmluvných strán. Za deň vykonania Diela sa považuje deň uvedený v Protokole ako deň podpisu objednávateľa - osoby oprávnenej za objednávateľa rokovať vo veciach technických.
8. Nevyhnutnou súčasťou Protokolu o odovzdaní a prevzatí Diela (vo forme príloh) sú tieto doklady dodané zhotoviteľom:
9. dve kópie stavebného denníka,
10. fotodokumentácia priebehu zhotovovania Diela,
11. certifikáty použitých materiálov a výrobkov,
12. doklady o likvidácii odpadu
13. revízne správy
14. originál garančnej záruky/poistenia záruky.

Absencia niektorého z uvedených dokladov je dôvodom pre nezačatie preberacieho konania.

1. Povinnými obsahovými náležitosťami Protokolu o odovzdaní a prevzatí Diela sú:
2. údaje o zhotoviteľovi a objednávateľovi,
3. názov zákazky, číslo Zmluvy,
4. označenie Diela, ktoré sa odovzdáva a preberá,
5. dátum začatia stavebných prác podľa Zmluvy, skutočný dátum začatia stavebných prác,
6. dátum ukončenia stavebných prác podľa Zmluvy, skutočný dátum ukončenia stavebných prác,
7. skutočný rozsah vykonaných stavebných prác odsúhlasený stavebným dozorom objednávateľa,
8. označenie stavebného dozoru, stavbyvedúceho prác,
9. jednotková cena za príslušnú časť Diela podľa Zmluvy a jednotková cena podľa skutočného rozsahu stavebných prác odsúhlasených stavebným dozorom objednávateľa,
10. údaje o dĺžke záručnej doby poskytnutej výrobcom prvkov a technologických zariadení,
11. vyhlásenie objednávateľa, či príslušnú časť Diela preberá alebo nepreberá,
12. zhodnotenie akosti vykonaných prác,
13. súpis odovzdaných dokladov,
14. zoznam prípadných vád a nedorobkov,
15. dátum, mená a podpisy oprávnených zástupcov zmluvných strán.
16. Ak Dielo vykazuje drobné vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či Dielo (príslušnú časť Diela) prevezme s drobnými vadami alebo nedorobkami alebo ho neprevezme. Ak Dielo prevezme, v protokole určí lehotu na odstránenie drobných vád alebo nedorobkov. O tom, či má Dielo vady alebo nedorobky a aký majú vplyv na užívanie Diela, rozhoduje objednávateľ.
17. Ak objednávateľ odmietne Dielo prevziať, je povinný uviesť dôvody.
18. Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, keď sa má Dielo, alebo jeho časť odovzdať a prevziať, vykazuje Dielo, alebo jeho časť vady alebo nedorobky, alebo ak zhotoviteľ neodovzdá objednávateľovi niektorý z dokladov uvedených v odseku 8. tohto článku.
19. Vadou sa rozumie odchýlka v kvalite, rozsahu alebo parametroch diela stanovených Zmluvou, všeobecne záväznými právnymi predpismi alebo technickými normami. Nedorobkom sa rozumie nedokončená práca. Na účely uplatňovania nárokov zo záruky a Dielo, zo zábezpeky a zmluvných pokút sa nedorobky považujú za vady Diela.
20. Zhotoviteľ je povinný pri odovzdaní Diela odovzdať objednávateľovi dve vyhotovenia dokumentácie so zakreslením všetkých zmien podľa skutočného stavu, zoznam zariadení (vybavenia) spolu s certifikátmi o kvalite platnými v SR a návodmi na použitie v slovenskom jazyku, doklady a atesty zabudovaných materiálov a technologických zariadení, certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy, doklady o vykonaní predpísaných skúšok Diela alebo jeho častí, revízne správy, prevádzkové predpisy na obsluhu Diela alebo jeho častí a ďalšie doklady, ktoré sa vzťahujú na Dielo alebo jeho časť podľa príslušných všeobecne záväzných právnych predpisov a technických noriem.
21. Zhotoviteľ je povinný odstrániť vady, ktoré boli zistené pri preberacom konaní a sú uvedené v Protokole o odovzdaní a prevzatí Diela, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že zhotoviteľ nezačne práce na odstraňovaní týchto vád včas alebo ich včas neodstráni, je objednávateľ oprávnený dať ich odstrániť tretej osobe alebo vady odstrániť sám a je oprávnený uhradiť náklady potrebné na odstránenie takýchto vád z bankovej záruky/zmluvnej zábezpeky.
22. Zhotoviteľ je povinný pri odovzdaní Diela uložiť svoje stroje, zariadenia, zvyšný materiál a odpad na stavenisku tak, aby mohol objednávateľ Dielo riadne prevziať. Stavenisko je zhotoviteľ povinný úplne vypratať do 2 (dvoch) pracovných dní odo dňa protokolárneho odovzdania Diela okrem zariadení nutných na odstránenie zistených vád a nedorobkov.

**VII. A**

**Zodpovednosť zhotoviteľa, záruka a záručná doba**

1. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich zo Zmluvy a všeobecne záväzných právnych predpisov.
2. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté v Zmluve a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania objednávateľovi a za vady, ktoré vznikli počas záručnej doby.
3. Záručná doba začína plynúť odo dňa nasledujúceho po podpise Protokolu o odovzdaní a prevzatí Diela zmluvnými stranami. Záručná doba sa končí uplynutím 60 kalendárnych mesiacov plynúcich od odovzdania Diela zhotoviteľom objednávateľovi. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania Diela zhotoviteľom objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti Protokolu o odovzdaní a prevzatí Diela. Záručná doba sa predlžuje (t. j. vyššie uvedený termín jej ukončenia sa odďaľuje) o dobu, v ktorej objednávateľ nemohol pre vady, za ktoré zodpovedá zhotoviteľ, riadne užívať celú stavbu alebo jej časť zodpovedajúcu Dielu podľa Zmluvy, alebo o dobu v ktorej riadne a včas neodstránil vady uplatnené objednávateľom.
4. Zhotoviteľ nezodpovedá za vady Diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu písomne upozornil objednávateľa a ten na ich použití trval.
5. Zhotoviteľ sa zaväzuje začať s odstraňovaním prípadných vád Diela bez zbytočného odkladu po doručení oznámenia vady objednávateľom, pri vadách ohrozujúcich prevádzku alebo vyvolávajúcich nebezpečenstvo vzniku bezprostrednej škody do 24 hodín od doručenia oznámenia vady objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 7 (sedem) dní od doručenia oznámenia vady objednávateľom, pokiaľ sa nedohodol so zástupcom objednávateľa inak. Pri vadách diela uvedených v Protokole o odovzdaní a prevzatí Diela sa za doručenie oznámenia vady zhotoviteľovi považuje podpísanie tohto protokolu oboma zmluvnými stranami.
6. Ak zhotoviteľ vadu včas neodstráni, je objednávateľ oprávnený žiadať primeranú zľavu z ceny Diela alebo dodanie náhradného predmetu plnenia, alebo je oprávnený odstúpiť od Zmluvy, alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa. Náklady na odstránenie vady objednávateľom alebo ním poverenou treťou osobou môže objednávateľ uhradiť z prostriedkov bankovej záruky. Ak objednávateľ zvolí nárok na dodanie náhradného predmetu plnenia, je zhotoviteľ povinný ho dodať do 10 (desať) dní od uplatnenia nároku, ak sa nedohodol so zástupcom objednávateľa inak.
7. Rovnaké práva ako práva uvedené v predchádzajúcom odseku tohto článku má objednávateľ i v prípade, ak je vada Diela neodstrániteľná.

**VII. B**

**Prechod vlastníckeho práva a nebezpečenstvo škody**

1. Riadnym odovzdaním Diela (príslušnej časti Diela) tzn. okamihom podpisu oprávnenej osoby konajúcej za objednávateľa na Protokole o odovzdaní a prevzatí Diela prechádza na objednávateľa nebezpečenstvo vzniku škody na Diele. Za poškodenie alebo zničenie Diela alebo jeho časti zodpovedá zhotoviteľ až do času riadneho odovzdania Diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania Diela na majetku objednávateľa a tretích osôb, ako aj za škodu na zdraví a živote osôb na stavenisku.
2. Vlastníkom zhotovovaného Diela je od začiatku objednávateľ. Vlastnícke právo k jednotlivým materiálom, komponentom, výrobkom a iným častiam Diela použitým zhotoviteľom nadobúda objednávateľ okamihom ich zabudovania do Diela.

**VII. C**

**Zmluvné pokuty**

1. Ak zhotoviteľ nevykoná Dielo včas, má objednávateľ právo na zaplatenie zmluvnej pokuty vo výške 0,5 % z celkovej ceny Diela bez DPH za každý začatý deň omeškania. Zhotoviteľ je povinný túto zmluvnú pokutu zaplatiť.
2. V prípade omeškania objednávateľa s úhradou riadne vystavenej faktúry zhotoviteľa má zhotoviteľ nárok na úrok z omeškania vo výške 0,03 % z dlžnej sumy za každý deň omeškania.
3. Ak zhotoviteľ nedodrží ktorýkoľvek z postupových termínov realizácie Diela uvedených v harmonograme prác, má objednávateľ nárok na zmluvnú pokutu vo výške 5 % z ceny materiálov, prác a výkonov (finančný objem plnenia), ktoré mal zhotoviteľ v zmysle uvedeného harmonogramu prác zrealizovať do zmeškaného postupového termínu realizácie Diela, a to za každý deň omeškania.
4. Ak zhotoviteľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 450,00 EUR za každú vadu a každý začatý deň omeškania až do dňa, keď zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť.
5. Ak zhotoviteľ neodstráni vadu včas, má objednávateľ nárok na zaplatenie zmluvnej pokuty vo výške 400,00 EUR za každú vadu a každý začatý deň omeškania až do jej odstránenia. Zhotoviteľ má povinnosť túto pokutu uhradiť.
6. Ak zhotoviteľ, resp. pracovníci zhotoviteľa, porušia ktorúkoľvek povinnosť uvedenú v Zmluve alebo vo všeobecne záväznom právnom predpise na zaistenie bezpečnosti a ochrany zdravia pri práci a požiarnej ochrany, alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany, alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 850,00 EUR za každé preukázateľné porušenie ktorejkoľvek povinnosti uvedenej v tejto zmluve zhotoviteľom, resp. pracovníkmi zhotoviteľa. Zhotoviteľ má povinnosť túto pokutu uhradiť.
7. Ak zhotoviteľ, resp. pracovníci zhotoviteľa, budú realizovať Dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty a pod.), má objednávateľ právo na zaplatenie zmluvnej pokuty zhotoviteľom vo výške 50,00 EUR za každú nepoužitú osobnú a ochrannú pracovnú pomôcku u jedného pracovníka zhotoviteľa. Zhotoviteľ má povinnosť túto pokutu uhradiť.
8. Ak objednávateľ zistí, že pracovníci zhotoviteľa vykonávajú práce na realizácii Diela alebo sa pohybujú po stavenisku pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty zhotoviteľom vo výške 330,00 EUR za každé zistené požitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii Diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.
9. Ak zhotoviteľ nevyprace stavenisko v lehote uvedenej v tejto zmluve, má objednávateľ právo na zaplatenie zmluvnej pokuty zhotoviteľom vo výške 700,00 EUR za každý deň omeškania s vyprataním staveniska. Zhotoviteľ má povinnosť túto pokutu uhradiť.
10. Ak zhotoviteľ riadne a včas neuhradí svoje záväzky svojim subdodávateľom, má objednávateľ právo na zaplatenie zmluvnej pokuty zhotoviteľom vo výške 50 % sumy zhotoviteľom riadne a včas nevyplatenej svojim subdodávateľom.
11. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
12. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti, ktorej splnenie zmluvná pokuta zabezpečuje.
13. Zmluvné strany vyhlasujú, že zmluvné pokuty dohodnuté v Zmluve považujú za primerané a v súlade so zákonom vzhľadom na dôležitosť zabezpečovanej povinnosti, lehoty plnenia a cenu Diela.

**VII. D**

**Banková záruka/Poistenie záruky**

1. Zhotoviteľ odovzdal najneskôr ku dňu uzatvorenia (podpisu) zmluvy objednávateľovi „Bankovú záruku/ Poistenie záruky za riadne vykonanie Diela“ (výkonová banková záruka) na zabezpečenie riadneho plnenia/splnenia Diela, a to pre prípad, že zhotoviteľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka. Banková záruka/Poistenie záruky je vystavená/é v prospech objednávateľa „bez výhrad“ a bude vystavená/é bankou podľa zákona č. 483/2001 Z. z. o bankách v platnom znení alebo poisťovňou podľa zákona č. 39/2015 Z. z. o poisťovníctve v platnom znení, obsahuje záväzok, že v lehote 15 dní po doručení písomnej žiadosti objednávateľa na zaplatenie, zaplatí banka/ poisťovňa akúkoľvek sumu až do výšky 10 % z ceny Diela bez DPH v období medzi prevzatím Staveniska a podpisom Preberacieho protokolu. Objednávateľ je oprávnený použiť bankovú záruku/poistenie záruky alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia bankovej záruky/poistenia záruky alebo jej časti objednávateľom, bude zhotoviteľ bez zbytočného odkladu povinný doplniť bankovú záruku/poistenie záruky do plnej výšky, t. j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho splnenia zmluvy sa banková záruka/poistenie záruky vráti zhotoviteľovi do 30 dní po odovzdaní a prevzatí ukončeného Diela.
2. Zhotoviteľ je povinný najneskôr ku dňu podpísania Preberacieho protokolu odovzdať objednávateľovi záručnú listinu – doklad preukazujúci poskytnutie bankovej záruky/poistenia záruky, obsahom ktorej bude záväzok všeobecne akceptovateľnej banky/ poisťovne uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady Diela podľa tejto zmluvy alebo v súvislosti s ňou, a to vo výške 10% z ceny Diela (bez DPH); plnenie banky z uvedenej bankovej záruky/poistenia záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky/poisťovne na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky/poisťovne z bankovej záruky/poistenia záruky). O uplatnení si nároku na plnenie z garančnej bankovej záruky/poistenia záruky voči banke/poisťovni objednávateľ zhotoviteľa bezodkladne informuje.
3. Garančná banková záruka/poistenie záruky musí trvať po celú záručnú dobu podľa tejto zmluvy (60 mesiacov) a nesmie byť po uvedenú dobu odvolateľná. Zhotoviteľ je povinný do tridsiatich (30) dní po každom čerpaní garančnej bankovej záruky/poistenia záruky objednávateľom doplniť garančnú bankovú záruku/poistenie záruky do jej pôvodnej výšky. Doplnením garančnej bankovej záruky/poistenia záruky podľa predchádzajúcej vety sa rozumie (na základe dohody s bankou):

a) rozšírenie garančnej bankovej/poistenia záruky na jej pôvodnú výšku alebo

b) zriadenie novej garančnej bankovej záruky/poistenia záruky, pričom zhotoviteľ alebo banka/ poisťovňa doručí objednávateľovi záručnú listinu, ktorou bola garančná banková záruka/poistenie záruky a rozšírená alebo opätovne zriadená.

Banka/poisťovňa sa zaväzuje predĺžiť platnosť garančnej bankovej záruky/poistenia záruky v prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo zmluvy a to na celú dobu trvania predĺženej záručnej doby.

1. Nepredloženie garančnej bankovej záruky/garančného poistenia záruky podľa odsekov 2 a 3 tohto článku Zmluvy bude považované za podstatné porušenie zmluvných podmienok zo strany zhotoviteľa s následkom odstúpenia od Zmluvy. Zmluvné strany sa zároveň dohodli, že v prípade porušenia povinnosti predloženia garančnej bankovej záruky/garančného poistenia záruky podľa predošlého odseku má objednávateľ okrem práva odstúpiť od Zmluvy aj nárok na zmluvnú pokutu vo výške 25% z ceny Diela.

**VIII.**

**Využitie subdodávateľov**

1. Zhotoviteľ predkladá v Prílohe č. 5 k Zmluve zoznam všetkých svojich subdodávateľov s uvedením ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak ZVO pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich zo Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO a spĺňa povinnosť zápisu do registra partnerov verejného sektora, ak ZVO pre takéhoto subdodávateľa tento zápis vyžaduje. Najneskôr 7 (sedem) dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr) je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich zo Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
4. Zmluvné strany sa dohodli za účelom zabezpečenia všetkých povinností zhotoviteľa podľa článku VIII. Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov, alebo ich zmeny zo strany zhotoviteľa má objednávateľ nárok na zmluvnú pokutu vo výške 5 % z ceny Diela bez DPH, za každé porušenie ktorejkoľvek z vyššie uvedených povinností uvedených v tomto článku Zmluvy zhotoviteľom, a to aj opakovane.
5. Zmluvné strany vyhlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku VIII. Zmluvy.

**IX.**

**Odstúpenie od zmluvy**

1. Objednávateľ je oprávnený odstúpiť od Zmluvy z dôvodov podľa § 344 a nasl. Obchodného zákonníka, z dôvodov podľa ustanovení § 19 ZVO alebo z dôvodov ustanovených v Zmluve.
2. Zmluva sa uzatvára na dobu splnenia všetkých záväzkov zmluvných strán vyplývajúcich zo Zmluvy. Po uvedenú dobu je pre plnenie Zmluvy zachovaná záväzná viazanosť ponuky zhotoviteľa.
3. Zmluva zaniká:
4. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách,
5. odstúpením od Zmluvy pre podstatné porušenie zmluvných podmienok, ktoré ako podstatné porušenie označil v Zmluve objednávateľ. V prípade podstatného porušenia zmluvných podmienok môže objednávateľ od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie Zmluvy, objednávateľ môže odstúpiť od Zmluvy len v prípade, ak je určená dodatočná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní,
6. na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie dohody o ukončení Zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Odstúpením od Zmluvy zanikajú všetky práva a povinnosti zmluvných strán zo Zmluvy, okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, ktorá bola do odstúpenia zrealizovaná a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.
2. Odstúpením od Zmluvy táto Zmluva zaniká okrem práv a povinností podľa odseku č. 4 tohto článku Zmluvy, a to v momente, keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy.
3. V prípade odstúpenia od Zmluvy z dôvodu porušenia povinnosti zhotoviteľa má objednávateľ voči zhotoviteľovi nárok na náhradu škody spôsobenú najmä omeškaním realizácie Diela oproti termínu ukončenia realizácie Diela uvedeného v Zmluve a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
4. Po uzavretí Zmluvy je objednávateľ, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:
5. zhotoviteľ bez riadneho dôvodu odmietne prevziať stavenisko,
6. zhotoviteľ nezačne stavebné práce v lehote uvedenej v Zmluve,
7. zhotoviteľ včas nesplní akúkoľvek povinnosť určenú súťažnými podmienkami alebo požiadavkami bez preukázania splnenia ktorej nie je možné začať zhotovovať Dielo,
8. zhotoviteľ z dôvodov spočívajúcich na jeho strane je v omeškaní s plnením ktoréhokoľvek postupového termínu realizácie Diela uvedeného v Harmonograme prác o viac ako 7 (sedem) kalendárnych dní,
9. zhotoviteľ je z dôvodov spočívajúcich na jeho strane v omeškaní s plnením akéhokoľvek iného čiastkového termínu realizácie prác, ktorý si zmluvné strany dohodnú (napr. zápisom v stavebnom denníku), a napriek výzve objednávateľa (uvedenej napr. v stavebnom denníku) nezrealizuje príslušné práce v primeranej náhradnej lehote určenej objednávateľom (napr. v stavebnom denníku),
10. zhotoviteľ je v omeškaní s riadnym vykonaním Diela o viac ako 10 (desať) kalendárnych dní,
11. zhotoviteľ nezrealizuje k príslušnému postupovému termínu realizácie Diela uvedenému v harmonograme postupu prác viac ako 75 % príslušného finančného objemu plnenia,
12. zhotoviteľ preukázateľne nevykonáva Dielo s odbornou starostlivosťou alebo s podmienkami Zmluvy, alebo vykonáva Dielo v rozpore s pokynom objednávateľa a napriek písomnej výzve objednávateľa nedôjde k náprave v určenej lehote,
13. zhotoviteľ aj napriek písomnému upozorneniu objednávateľa či oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje v vadnom plnení,
14. zhotoviteľ opakovane nesplní alebo poruší zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie minimálne dvakrát),
15. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie, alebo ak zhotoviteľ vstúpil do likvidácie; zhotoviteľ je povinný ihneď informovať objednávateľa o  skutočnostiach uvedených v tomto bode, inak má objednávateľ právo na zmluvnú pokutu vo výške 1 500 €. Zhotoviteľ má povinnosť túto pokutu uhradiť,
16. ktorékoľvek vyhlásenie zhotoviteľa uvedené v Zmluve je nepravdivé ku dňu uzatvorenia Zmluvy alebo sa takým stane počas realizácie Diela,
17. zhotoviteľ včas neodstráni objednávateľom oznámenú vadu,
18. objednávateľom oznámená vada je neodstrániteľná.
19. Zhotoviteľ je oprávnený odstúpiť od Zmluvy v prípade, ak objednávateľ podstatným spôsobom poruší Zmluvu. Podstatným porušením Zmluvy zo strany objednávateľa je omeškanie objednávateľa so zaplatením ceny Diela o viac ako 15 (päťnásť) dní, pričom Dielo objednávateľ prevzal podľa podmienok v  Zmluve, alebo neposkytnutie súčinnosti objednávateľa podľa podmienok uvedených v  Zmluve.
20. Pri podstatnom porušení Zmluvy môžu zmluvné strany odstúpiť od Zmluvy do 15 (pätnásť) dní odo dňa, keď sa o porušení Zmluvy dozvedeli. Inak môžu odstúpiť od Zmluvy z toho istého dôvodu iba ako pri nepodstatnom porušení Zmluvy.
21. V prípade odstúpenia od Zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia Zmluvy o cene Diela s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy pre porušenie povinností zhotoviteľom, má objednávateľ nárok na náhradu nákladov, ktoré mu vznikli s obstaraním nového zhotoviteľa, ktorý Dielo zrealizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**X.**

**Záverečné ustanovenia**

1. Pri riešení otázok výslovne neupravených Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami oboch zmluvných strán. Zmluvu možno zrušiť písomnou dohodou zmluvných strán alebo odstúpením od Zmluvy.
3. Zhotoviteľ sa zaväzuje, že počas zhotovovania Diela budú dostupné pre objednávateľa na jeho požiadanie všetky dokumenty a podklady potrebné na zhotovenie Diela.
4. Táto zmluva je vyhotovená v štyroch rovnopisoch, pre objednávateľa v dvoch vyhotoveniach (rovnopisoch), pre zhotoviteľa v dvoch vyhotoveniach (rovnopisoch).
5. Zmluvné strany vyhlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy. Objednávateľ je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Diela v lehotách podľa platných predpisov. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu Zmluvy 10 (desať) rokov od ich úhrady.
6. Pokiaľ zhotoviteľ preukazuje splnenie podmienok účasti vo verejnom obstarávaní podľa ZVO treťou osobou (a to najmä v nadväznosti na § 33 ods. 3 a § 34 ods. 4 ZVO), je povinný plnenie, resp. jej príslušnú časť, touto treťou osobou aj realizovať.
7. Zmluvné strany sa dohodli, že vylučujú aplikáciu ust. § 374 Obchodného zákonníka.
8. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ vyhlasuje a potvrdzuje, že všetky zmeny, nedostatky alebo odchýlky v zadaní a podkladoch objednávateľa poskytnutých zhotoviteľovi zhotoviteľ namietal alebo oznámil objednávateľovi pred podaním svojej ponuky.
9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej zmluvnej strane.
10. Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
11. Akékoľvek ustanovenie Zmluvy, ktoré je alebo sa stane neplatným, nezákonným, neúčinným, alebo nevynútiteľným podľa platného práva, nemá a ani v budúcnosti nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Pokým takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy; ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
12. Zmluvné strany vyhlasujú, že si uvedomujú všetky následky vyplývajúce zo Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
13. V prípade, ak bude podľa Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
14. Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom alebo uplynutím tretieho dňa od uloženia písomnosti na pošte.
15. Akékoľvek oznámenia či komunikácia podľa Zmluvy môžu byť doručené osobne, kuriérom, doporučenou poštou, e-mailom s potvrdením prijatia e-mailu alebo faxom na adresy zmluvných strán uvedené v záhlaví Zmluvy alebo do rúk príslušného zástupcu pre veci technické alebo sms správou zástupcovi pre veci technické. Kontaktné údaje môžu byť zmenené jednostranným písomným oznámením riadne doručeným príslušnou zmluvnou stranou druhej zmluvnej strane v súlade s týmto ustanovením Zmluvy.
16. Akékoľvek oznámenia či komunikácie podľa Zmluvy budú považované za doručené druhej zmluvnej strane, ak v Zmluve nie je uvedené inak:
17. dňom fyzického odovzdania oznámenia (komunikácie), ak je doručovanie písomnosti na adresu zmluvnej strany prostredníctvom kuriéra alebo osobne alebo
18. dňom doručenia potvrdeným poštou, ak je oznámenie (komunikácia) zaslaná doporučenou poštou, alebo
19. dňom nasledujúcim po dni odoslania e-mailovej správy odosielateľa, alebo
20. dňom odosielania sms správy odosielateľa
21. dňom odoslania s potvrdením neporušeného doručenia z telefaxového prístroja zasielateľa, ak je oznámenie (komunikácia) doručené faxom (za podmienok, že je doručované na príslušné faxové číslo príslušnej druhej zmluvnej strany), alebo v prípade, že doručenie vyššie uvedeným spôsobom nebude z akéhokoľvek dôvodu úspešné, desiatym dňom nasledujúcom po dni keď bude oznámenie (komunikácia) zaslané doporučenou poštou na príslušnú adresu druhej zmluvnej strany.
22. Zhotoviteľ sa zaväzuje, že všetky technické, cenové, odborné informácie a iné skutočnosti, o ktorých sa v súvislosti s uzatvorením a plnením predmetu Zmluvy dozvie, najmä obsah Zmluvy a jej príloh a obsah faktúr vystavených na základe Zmluvy, sú predmetom obchodného tajomstva objednávateľa a zhotoviteľ ich neposkytne tretej osobe bez písomného súhlasu objednávateľa. To sa nevzťahuje na prípady, keď je zhotoviteľ povinný tak urobiť na základe povinnosti uloženej zákonom.
23. Zmluvné strany vyhlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
24. Prílohami tejto zmluvy sú:

Príloha č. 1: Ocenený Rozpočet zhotoviteľa ako uchádzača vo verejnom obstarávaní

Príloha č. 2: Harmonogram postupu prác

Príloha č. 3: Poistná zmluva zhotoviteľa/Poistka

Príloha č. 4: Potvrdenie o vystavení bankovej záruky/poistenia záruky

Príloha č. 5: Zoznam subdodávateľov

Obsah príloh je neoddeliteľnou súčasťou obsahu záväzkového vzťahu založeného touto Zmluvou.

V Banskej Bystrici, dňa V , dňa

Za objednávateľa: Za zhotoviteľa:

---------------------------------------------------- -------------------------------------------------

(štatutárny zástupca objednávateľa) (štatutárny zástupca zhotoviteľa)